Sanitat continua amb els treballs de control de plagues en diferents zones de la ciutat
17 de gener 2020

![](/media/viudm1v2/78_c_pista-de-atletismo-5.jpg)  

El departament de Sanitat de l'Ajuntament de Sagunt continuarà la setmana vinent amb els treballs de control de plagues d'insectes en diferents zones de la ciutat, revisar centres i fer treballs de segellament i millora de hermeticitat. Serà durant la setmana vinent, del dilluns 20 al divendres 24 de gener, quan l'empresa CTL (Companyia Tractaments Llevant), encarregada dels treballs, durà a terme els tractaments.

  

El dilluns 20 de gener es procedirà a fer treballs de control de la plaga de processionària del pi al voltant de San Cristòfol i paellers; el dimarts, 21 de gener, es realitzarà una revisió de focus de mosquits a Almardà, Corinto i en la desembocadura del Palància. El dimecres 22, s'atendran avisos durant tot el dia per a la seua actuació. Per al dijous 23, està previst procedir a la recollida de mostres per a la prevenció de la legionel·la en la pista d'atletisme i el pavelló. El divendres 24 es faran treballs de segellament i millora de hermeticitat en els centres que s'han detectat estes deficiències. Durant tota la setmana l'empresa farà actuacions en espais públics requerits per la ciutadania.

  

El departament de Sanitat recorda a més que la ciutadania té un important paper per a evitar la proliferació del mosquit tigre, ja que es calcula que més del 90% dels llocs on pot criar són privats. Recomana revisar periòdicament les llars i conscienciar  les persones de l'entorn perquè facen el mateix, ja que d'esta manera es pot reduir la presència d'este insecte. A més, l'Ajuntament de Sagunt posa a la disposició de la ciutadania diferents vies per a comunicar qualsevol incidència referent a plagues d'insectes, com ara el telèfon de contacte del departament (96 265 58 58 ext. 6847, 6848, 6849, 6850) i els correus electrònics sanidad@aytosagunto.es i fj.timon@aytosagunto.es.​

*   [](http://www.facebook.com/sharer.php?u=https://aytosagunto.es/va/actualitat/sanitat-continua-amb-els-treballs-de-control-de-plagues-en-diferents-zones-de-la-ciutat-1/ "Facebook")
*   [](http://twitter.com/share?url=https://aytosagunto.es/va/actualitat/sanitat-continua-amb-els-treballs-de-control-de-plagues-en-diferents-zones-de-la-ciutat-1/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/sanitat-continua-amb-els-treballs-de-control-de-plagues-en-diferents-zones-de-la-ciutat-1/ "Linked In")
*   [](mailto:?body=https://aytosagunto.es/va/actualitat/sanitat-continua-amb-els-treballs-de-control-de-plagues-en-diferents-zones-de-la-ciutat-1/)